title: Sklep Sveta (EU) 2015/1855 z dne 13. oktobra 2015 o stališču, ki se zavzame v imenu Evropske unije v okviru Sveta za trgovinske vidike pravic intelektualne lastnine in Generalnega sveta Svetovne trgovinske organizacije v zvezi z zahtevo najmanj razvitih držav članic za podaljšanje prehodnega obdobja na podlagi odstavka 1 člena 66 Sporazuma o trgovinskih vidikih pravic intelektualne lastnine v zvezi z nekaterimi obveznostmi glede farmacevtskih izdelkov in za odstopanje od obveznosti na podlagi odstavkov 8 in 9 člena 70 navedenega sporazuma

text:
               16.10.2015

               SL

               Uradni list Evropske unije

               L 271/33

         SKLEP SVETA (EU) 2015/1855
   z dne 13. oktobra 2015
   o stališču, ki se zavzame v imenu Evropske unije v okviru Sveta za trgovinske vidike pravic intelektualne lastnine in Generalnega sveta Svetovne trgovinske organizacije v zvezi z zahtevo najmanj razvitih držav članic za podaljšanje prehodnega obdobja na podlagi odstavka 1 člena 66 Sporazuma o trgovinskih vidikih pravic intelektualne lastnine v zvezi z nekaterimi obveznostmi glede farmacevtskih izdelkov in za odstopanje od obveznosti na podlagi odstavkov 8 in 9 člena 70 navedenega sporazuma
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Na podlagi odstavka 1 člena 66 Sporazuma o trgovinskih vidikih pravic intelektualne lastnine (v nadaljnjem besedilu: Sporazum TRIPS) Svet za trgovinske vidike pravic intelektualne lastnine (v nadaljnjem besedilu: Svet za TRIPS) na podlagi ustrezno utemeljene zahteve najmanj razvite države članice dovoli podaljšanje navedenega prehodnega obdobja.

               (2)

               Ministrska konferenca v Dohi v okviru Svetovne trgovinske organizacije (STO) je 14. novembra 2001 sprejela deklaracijo o Sporazumu TRIPS in javnem zdravju (v nadaljnjem besedilu: deklaracija iz Dohe). V njej je določeno, da podaljšanje prehodnega obdobja iz odstavka 1 člena 66 Sporazuma TRIPS ne posega v pravico najmanj razvitih držav članic, da zahtevajo druga podaljšanja.

               (3)

               V skladu z odstavkom 7 deklaracije iz Dohe ter z odstavkom 1 člena 66 Sporazuma TRIPS je Svet za TRIPS s sklepom z dne 27. junija 2002 do 1. januarja 2016 podaljšal prehodno obdobje, v katerem najmanj razvitim državam članicam ni treba zagotoviti patentnega varstva za farmacevtske izdelke.

               (4)

               Generalni svet STO je 8. julija 2002 sprejel sklep, ki je s tem tesno povezan, s čimer je bilo najmanj razvitim državam članicam odobreno odstopanje od obveznosti dodeljevanja izključnih pravic za trženje na podlagi odstavka 9 člena 70 Sporazuma TRIPS. To odstopanje se uporablja do1. januarja 2016.

               (5)

               Bangladeš je 23. februarja 2015 v imenu skupine najmanj razvitih držav članic zahteval neomejeno podaljšanje prehodnega obdobja na podlagi odstavka 1 člena 66 Sporazuma TRIPS in neomejeno odstopanje od obveznosti na podlagi odstavkov 8 in 9 člena 70 navedenega sporazuma za vse najmanj razvite države članice, dokler ostanejo najmanj razvite države.

               (6)

               Ker je bilo od leta 2002 odstopanje za pravice intelektualne lastnine v zvezi s farmacevtskimi izdelki ločeno, je primerno, da Unija soglaša s podaljšanjem prehodnega obdobja, da ne ovira dostopa najmanj razvitih držav članic do farmacevtskih izdelkov.

               (7)

               Več članic STO je pripravljenih odobriti neomejeno podaljšanje in neomejeno odstopanje, zato bi se morala Unija pridružiti soglasju v skladu s svojo stalno podporo deklaraciji iz Dohe. Če pa se članice STO namesto tega sporazumejo o dodatnem začasnem podaljšanju in začasnem odstopanju, bi se morala s tem strinjati tudi Unija.

               (8)

               Primerno je, da se določi stališče, ki se zavzame v imenu Unije v okviru Sveta za TRIPS in Generalnega sveta STO v zvezi z zahtevo najmanj razvitih držav članic za podaljšanje prehodnega obdobja na podlagi odstavka 1 člena 66 Sporazuma TRIPS za nekatere obveznosti glede farmacevtskih izdelkov in za odstopanje od obveznosti na podlagi odstavkov 8 in 9 člena 70 navedenega sporazuma –

         SPREJEL NASLEDNJI SKLEP:
   Člen 1
   Stališče, ki se zavzame v imenu Evropske unije v okviru Sveta za trgovinske vidike pravic intelektualne lastnine in Generalnega sveta Svetovne trgovinske organizacije (STO), je naslednje:

               (a)

               strinjati se z:

                           (i)

                           zahtevo najmanj razvitih držav članic o podaljšanju prehodnega obdobja na podlagi odstavka 1 člena 66 Sporazuma o trgovinskih vidikih pravic intelektualne lastnine (v nadaljnjem besedilu: Sporazum TRIPS) za nekatere obveznosti glede farmacevtskih izdelkov; in

                           (ii)

                           zahtevo, da se najmanj razvitim državam članicam odobri odstopanje od obveznosti na podlagi odstavkov 8 in 9 člena 70 Sporazuma TRIPS; in

               (b)

               strinjati se z enim od naslednjega:

                           (i)

                           zahtevo, da se podaljšanje iz točke (a)(i) tega člena ali odstopanje iz točke (a)(ii) tega člena ali oboje uporablja, dokler najmanj razvita država članica STO ostaja najmanj razvita država; ali

                           (ii)

                           zahtevo za začasno podaljšanje ali začasno odstopanje ali oboje, če je ta zahteva sprejemljiva tudi za druge članice STO.

         Člen 2
   Ta sklep začne veljati na dan sprejetja.

      V Luxembourgu, 13. oktobra 2015

            Za Svet

            Predsednik

         J. ASSELBORN


title: 2012/529/EU: Sklep Sveta z dne 24. septembra 2012 o imenovanju nemškega člana in nemškega nadomestnega člana Odbora regij

text:
               29.9.2012

               SL

               Uradni list Evropske unije

               L 264/12

         SKLEP SVETA
   z dne 24. septembra 2012
   o imenovanju nemškega člana in nemškega nadomestnega člana Odbora regij
   (2012/529/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Wernerja JOSTMEIERJA se je sprostilo mesto člana Odbora regij.

               (3)

               Zaradi konca mandata Dietmarja BROCKESA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujeta:

               (a)

               za člana:

                           —

                           Markus TÖNS, Mitglied des Landtags des Landes Nordrhein-Westfalen

                     in

               (b)

               za nadomestnega člana:

                           —

                           Stefan ENGSTFELD, Mitglied des Landtags des Landes Nordrhein-Westfalen.

         Člen 2
   Ta sklep začne veljati na dan sprejetja.

      V Bruslju, 24. septembra 2012

            Za Svet

            Predsednik

         A. D. MAVROYIANNIS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Izvedbeni ukrepi (sprememba člena 81 Poslovnika EP) #Sklep Evropskega parlamenta z dne 8. maja 2008 o spremembi člena 81 Poslovnika Parlamenta o izvedbenih ukrepih (2008/2027(REG))

text:
               12.11.2009

               SL

               Uradni list Evropske unije

               CE 271/76

         Četrtek, 8. maj 2008Izvedbeni ukrepi (sprememba člena 81 Poslovnika EP)
   P6_TA(2008)0190
   Sklep Evropskega parlamenta z dne 8. maja 2008 o spremembi člena 81 Poslovnika Parlamenta o izvedbenih ukrepih (2008/2027(REG))
   2009/C 271 E/10

      Evropski parlament,
   ob upoštevanju pisma svojega predsednika z dne 27. marca 2008, s katerim je posredoval Medinstitucionalni sporazum, kakor ga je dne 12. decembra 2007 odobrila konferenca predsednikov,
   ob upoštevanju Medinstitucionalnega sporazuma med Evropskim parlamentom in Komisijo o postopkih za izvedbo Sklepa Sveta 1999/468/ES o določitvi postopkov za uresničevanje Komisiji podeljenih izvedbenih pooblastil, kakor je bil spremenjen s Sklepom 2006/512/ES (1),
   ob upoštevanju členov 120(2), 201 in 202 svojega Poslovnika,
   ob upoštevanju poročila Odbora za ustavne zadeve (A6-0108/2008),

               1.

               sprejme sklep o spremembi svojega Poslovnika, kot je navedeno v nadaljevanju;

               2.

               poudarja, da bo predlog spremembe začeli veljati prvi dan naslednjega delnega zasedanja;

               3.

               naroči svojemu predsedniku, naj ta sklep posreduje Svetu in Komisiji v vednost.

               IZVIRNO BESEDILO

               SPREMEMBA

                  Sprememba 1

                  Poslovnik Parlamenta

                  Člen 81 – odstavek 4 – točka (a)

                           (a)

                           čas za pregled začne teči, ko je osnutek ukrepov predložen Parlamentu v vseh uradnih jezikih;

                           (a)

                           čas za pregled začne teči, ko je osnutek ukrepov predložen Parlamentu v vseh uradnih jezikih.
                                 Ko veljajo krajši roki (člen 5a(5)(b) Sklepa 1999/468/ES o določitvi postopkov za uresničevanje Komisiji podeljenih izvedbenih pooblastil) in v nujnih primerih (člen 5a(6) Sklepa 1999/468/ES) začnejo teči roki za pregled od dne, ko Parlament prejme končni osnutek izvedbenih ukrepov v jezikovnih različicah, ki so bile posredovane članom odbora, ustanovljenega v skladu s Sklepom 1999/468/ES, razen v primeru, če predsedujoči parlamentarnega odbora temu ugovarja. V tem primeru se člena 138 ne uporablja.

      (1)  Sprejeta besedila, 8.5.2008, P6_TA(2008)0189.


title: 2012/674/EU: Sklep Komisije z dne 29. oktobra 2012 o podaljšanju obdobja razpoložljivosti makrofinančne pomoči Evropske unije Bosni in Hercegovini

text:
               31.10.2012

               SL

               Uradni list Evropske unije

               L 302/13

         SKLEP KOMISIJE
   z dne 29. oktobra 2012
   o podaljšanju obdobja razpoložljivosti makrofinančne pomoči Evropske unije Bosni in Hercegovini
   (2012/674/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2009/891/ES z dne 30. novembra 2009 o zagotavljanju makrofinančne pomoči Bosni in Hercegovini (1) in zlasti člena 1(4),
   ob upoštevanju naslednjega:

               (1)

               Obdobje razpoložljivosti makrofinančne pomoči Evropske unije Bosni in Hercegovini v skladu z navedenim Sklepom 2009/891/ES se zaključi 7. novembra 2012.

               (2)

               V členu 1(4) Sklepa 2009/891/ES je navedena možnost, da Komisija obdobje razpoložljivosti podaljša za največ eno leto.

               (3)

               Obdobje razpoložljivosti bi bilo treba podaljšati za eno leto, da se dokonča program finančne pomoči.

               (4)

               O tem podaljšanju so potekala obsežna posvetovanja z Ekonomsko-finančnim odborom –

         SPREJELA NASLEDNJI SKLEP:
   Člen 1
   Obdobje razpoložljivosti makrofinančne pomoči Bosni in Hercegovini se podaljša za eno leto, in sicer do 7. novembra 2013.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 29. oktobra 2012

            Za Komisijo

            Predsednik

         José Manuel BARROSO

      (1)  UL L 320, 5.12.2009, str. 6.


title: 2008/635/ES: Odločba Komisije z dne 22. julija 2008 o uvozu semena, jajčnih celic in zarodkov ovc in koz v Skupnost ob upoštevanju seznamov tretjih držav, osemenjevalnih središč in skupin za zbiranje zarodkov ter pogojev za izdajo spričeval (notificirano pod dokumentarno številko C(2008) 3625) (Besedilo velja za EGP)

text:
               2.8.2008

               SL

               Uradni list Evropske unije

               L 206/17

      ODLOČBA KOMISIJE

   z dne 22. julija 2008
   o uvozu semena, jajčnih celic in zarodkov ovc in koz v Skupnost ob upoštevanju seznamov tretjih držav, osemenjevalnih središč in skupin za zbiranje zarodkov ter pogojev za izdajo spričeval
   (notificirano pod dokumentarno številko C(2008) 3625)
   (Besedilo velja za EGP)
   (2008/635/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), in zlasti člena 17(2)(b), člena 17(3), prve alinee člena 18(1) ter uvodnega stavka in točke (b) člena 19 Direktive,
   ob upoštevanju naslednjega:

               (1)

               Direktiva 92/65/EGS določa zahteve zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti, navedenih v Direktivi. Predvideva tudi pripravo seznama tistih tretjih držav ali delov tretjih držav, ki lahko zagotovijo jamstva, enakovredna jamstvom iz poglavja II Direktive, iz katerih lahko države članice uvažajo seme, jajčne celice in zarodke ovc in koz.

               (2)

               Direktiva 92/65/EGS predvideva tudi pripravo seznama osemenjevalnih središč in organizacij za zbiranje zarodkov v tretjih državah, za katere lahko navedene tretje države zagotovijo jamstva iz člena 11 navedene direktive.

               (3)

               Vendar je v zvezi z organizacijami za zbiranje jajčnih celic in zarodkov ovc in koz zaradi skladnosti z zakonodajo Skupnosti in ob upoštevanju mednarodne nomenklature v tem primeru ustrezneje uporabljati izraz „skupine za zbiranje zarodkov“ namesto izraza „središča za zbiranje“.

               (4)

               Direktiva 92/65/EGS določa, da je treba semenu, jajčnim celicam in zarodkom ovc in koz, ki se uvažajo v Skupnost, priložiti zdravstvena spričevala, katerih vzorci se določijo v skladu z navedeno direktivo.

               (5)

               Direktiva 92/65/EGS predvideva tudi določitev posebnih zahtev zdravstvenega varstva živali ali jamstev, enakovrednih tistim iz navedene direktive, za uvoz semena, jajčnih celic in zarodkov ovc in koz v Skupnost.

               (6)

               Odločba Komisije 94/63/ES z dne 31. januarja 1994 o pripravi začasnega seznama tretjih držav, iz katerih države članice dovolijo uvoz semena, jajčnih celic in zarodkov ovac, koz in kopitarjev ter jajčnih celic in zarodkov prašičev (2), določa, da morajo države članice dovoliti uvoz semena, jajčnih celic in zarodkov ovc in koz iz tretjih držav, ki so uvrščene na seznam iz Priloge k Odločbi Sveta 79/542/EGS (3), iz katerih je dovoljen uvoz živih ovc in koz.

               (7)

               Odločba C(2008) 3671 (4) razveljavlja Odločbo Komisije 2008/636/ES.

               (8)

               V skladu s tem je treba na podlagi te odločbe pripraviti seznam tretjih držav, iz katerih države članice morajo dovoliti uvoz semena, jajčnih celic in zarodkov ovc ter koz.

               (9)

               Prav tako je treba na podlagi te odločbe pripraviti seznam osemenjevalnih središč in skupin za zbiranje zarodkov, iz katerih države članice dovolijo uvoz semena, jajčnih celic in zarodkov ovc ter koz s poreklom iz tretjih držav.

               (10)

               Člen 17(3) Direktive 92/65/EGS določa postopek sprememb seznamov osemenjevalnih središč in skupin za zbiranje zarodkov, iz katerih države članice dovolijo uvoz semena, jajčnih celic in zarodkov ovc in koz. Spremenjeni seznami se morajo objaviti na spletni strani Komisije (5).

               (11)

               Zaradi skladnosti z zakonodajo Skupnosti je treba v vzorčnem zdravstvenem spričevalu za uvoz semena ovc in koz, ki ga določa ta odločba, upoštevati zahteve, ki urejajo trgovanje v Skupnosti z ovcami in kozami, namenjenih za vzrejo, ter posebne testne režime za navedene živali iz Direktive Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (6).

               (12)

               Pogoji o zdravstvenem varstvu živali za uvoz ovc in koz, namenjenih za vzrejo, v Skupnost so določeni v Odločbi 79/542/EGS. Tudi te zahteve je treba upoštevati v vzorčnem zdravstvenem spričevalu za uvoz semena ovc in koz iz te odločbe.

               (13)

               Nekatere nalezljive bolezni ovc in koz se prenašajo s semenom. Zato je treba opraviti posebne preiskave zdravstvenega stanja živali za ugotavljanje takih bolezni v skladu s posebnimi programi preiskav, ki kažejo premike donorjev pred obdobjem zbiranja semena in med njim. Navedene preiskave in programi preiskav morajo biti v skladu z mednarodnimi standardi, zato jih je treba navesti v vzorčnem zdravstvenem spričevalu za uvoz semena ovc in koz iz te odločbe.

               (14)

               Upoštevati je treba tudi določbe Uredbe Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (7) ter Uredbe Komisije (ES) št. 546/2006 z dne 31. marca 2006 o izvajanju Uredbe (ES) št. 999/2001 Evropskega parlamenta in Sveta glede nacionalnih programov za nadzor nad praskavcem ter dodatnih jamstev in odstopanj od nekaterih zahtev Odločbe 2003/100/ES ter razveljavitvi Uredbe (ES) št. 1874/2003 (8).

               (15)

               Sanitarni pogoji za zbiranje, obdelavo, shranjevanje in prevoz jajčnih celic in zarodkov ter sanitarno-zdravstveni pogoji, ki veljajo za samice donorke, so določeni v poglavjih III in IV Priloge D k Direktivi 92/65/EGS. Vendar je treba zagotoviti dodatna jamstva, zlasti glede uradnega veterinarskega nadzora nad skupinami za zbiranje zarodkov iz te odločbe.

               (16)

               Zaradi jasnosti zakonodaje Skupnosti je primerno, da se v tej odločbi določijo seznam tretjih držav in odobrenih osemenjevalnih središč, iz katerih države članice dovolijo uvoz semena ovc in koz v Skupnost, seznam tretjih držav in odobrenih skupin za zbiranje zarodkov, iz katerih države članice dovolijo uvoz jajčnih celic in zarodkov teh živali v Skupnost, ter pogoji za izdajo spričeval za takšen uvoz, da se vse te zahteve zberejo na enem mestu.

               (17)

               Pri izvajanju te odločbe je treba upoštevati posebne pogoje za izdajo spričeval iz točke 7(b) poglavja IX(B) Dodatka 2 Priloge 11 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi (9), kakor je bil odobren s Sklepom 2002/309/ES, Euratom, Sveta in Komisije glede sporazuma o znanstvenem in tehnološkem sodelovanju z dne 4. aprila 2002 o sklenitvi sedmih sporazumov s Švicarsko konfederacijo (10). Zato je treba za pošiljke semena, jajčnih celic ali zarodkov ovc ali koz iz Švice v Skupnost uporabiti spričevala iz Odločbe Komisije 95/388/ES z dne 19. septembra 1995 o vzorcih spričeval za trgovanje med državami članicami Skupnosti s semenom, jajčnimi celicami in zarodki ovc in koz (11), kot so bili sprejeti v skladu z navedeno odločbo.

               (18)

               Pri izvajanju te odločbe je treba upoštevati posebne pogoje za izdajo spričeval in vzorčna potrdila zdravstveno-sanitarne ustreznosti, ki se lahko določijo v skladu s Sporazumom med Evropsko skupnostjo in Vlado Kanade o sanitarnih ukrepih za varovanje zdravja ljudi in živali v zvezi s trgovino z živimi živalmi in živalskimi proizvodi (12), kot je bil odobren s Sklepom Sveta 1999/201/ES (13).

               (19)

               Pri izvajanju te odločbe je prav tako treba upoštevati posebne pogoje za izdajo spričeval in vzorčna potrdila zdravstveno-sanitarne ustreznosti, ki se lahko določijo v skladu s Sporazumom med Evropsko skupnostjo in Novo Zelandijo o sanitarnih ukrepih, ki veljajo za trgovino z živimi živalmi in živalskimi proizvodi (14), kot je bil odobren s Sklepom Sveta 97/132/ES (15).

               (20)

               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

         SPREJELA NASLEDNJO ODLOČBO:
   Člen 1
   Uvoz semena
   Države članice dovolijo uvoz semena ovc in koz, zbranega v tretji državi in v odobrenem osemenjevalnem središču iz Priloge I, ki izpolnjuje zahteve zdravstvenega varstva živali, določene v vzorčnem zdravstvenem spričevalu iz Priloge II.
   Člen 2
   Uvoz jajčnih celic in zarodkov
   Države članice dovolijo uvoz jajčnih celic in zarodkov ovc in koz, ki jih je v tretji državi zbrala odobrena skupina za zbiranje zarodkov iz Priloge III in ki izpolnjujejo zahteve zdravstvenega varstva živali, določene v vzorčnem zdravstvenem spričevalu iz Priloge IV.
   Člen 3
   Uporaba
   Ta odločba se uporablja od 1. septembra 2008.
   Člen 4
   Naslovniki
   Ta odločba je naslovljena na države članice.

      V Bruslju, 22. julija 2008

            Za Komisijo

         Androulla VASSILIOU

            Članica Komisije

      (1)  UL L 268, 14.9.1992, str. 54. Direktiva, kakor je bila nazadnje spremenjena z Odločbo Komisije 2007/265/ES (UL L 114, 1.5.2007, str. 17).

      (2)  UL L 28, 2.2.1994, str. 47. Odločba, kakor je bila nazadnje spremenjena z Odločbo 2004/211/ES (UL L 73, 11.3.2004, str. 1).

      (3)  UL L 146, 14.6.1979, str. 15. Odločba, kakor je bila nazadnje spremenjena z Odločbo 2008/61/ES (UL L 15, 18.1.2008, str. 33).

      (4)  Glej stran 32 tega Uradnega lista.

      (5)  http://circa.europa.eu/irc/sanco/vets/info/data/semen/semen.html

      (6)  UL L 46, 19.2.1991, str. 19. Direktiva Sveta, kakor je bila nazadnje spremenjena z Direktivo 2006/104/ES (UL L 363, 20.12.2006, str. 352).

      (7)  UL L 147, 31.5.2001, str. 1. Uredba, kakor je bila nazadnje spremenjena z Uredbo (ES) št. 571/2008 (UL L 161, 20.6.2008, str. 4).

      (8)  UL L 94, 1.4.2006, str. 28.

      (9)  UL L 114, 30.4.2002, str. 132.

      (10)  UL L 114, 30.4.2002, str. 1.

      (11)  UL L 234, 3.10.1995, str. 30. Odločba, kakor je bila spremenjena z Odločbo 2005/43/ES (UL L 20, 22.1.2005, str. 34).

      (12)  UL L 71, 18.3.1999, str. 3.

      (13)  UL L 71, 18.3.1999, str. 1.

      (14)  UL L 57, 26.2.1997, str. 5.

      (15)  UL L 57, 26.2.1997, str. 4. Sklep, kakor je bil spremenjen s Sklepom 1999/837/ES (UL L 332, 23.12.1999, str. 1).

      PRILOGA I
      Seznam tretjih držav in odobrenih osemenjevalnih središč, iz katerih države članice morajo dovoliti uvoz semena ovc in koz

                  Oznaka ISO

                  Ime tretje države

                  Številka odobritve središča

                  Ime središča

                  Naslov središča

                  Datum odobritve središča

                  Pripombe

                  Opis ozemlja
                  (po potrebi)

                  Dodatna jamstva

                  AU

                  Avstralija

                  Dodatna jamstva v zvezi s preskušanjem, določena v točkah II.4.8 in II.4.9 spričevala iz Priloge II, so obvezna.

                  CA

                  Kanada

                  Ozemlje, kakor je opisano v delu 1 Priloge I k Odločbi 79/542/EGS (kakor je bila nazadnje spremenjena).

                  Dodatna jamstva v zvezi s preskušanjem, določena v točki II.4.8 spričevala iz Priloge II, so obvezna.

                  CH

                  Švica

                  CL

                  Čile

                  GL

                  Grenlandija

                  HR

                  Hrvaška

                  IS

                  Islandija

                  NZ

                  Nova Zelandija

                  PM

                  Saint Pierre in Miquelon

                  US

                  Združene države

                  Dodatna jamstva v zvezi s preskušanjem, določena v točki II.4.8 spričevala iz Priloge II, so obvezna.

                              (a)

                              Zdravstvena spričevala pripravi država izvoznica na podlagi vzorca iz Priloge II. Spričevala v istem zaporedju kot v vzorcu vsebujejo potrdila, ki se zahtevajo za vse tretje države, in po potrebi posebna jamstva, ki se zahtevajo za tretjo državo izvoznico, kot je navedeno v Prilogi I.
                              Če namembna država članica EU tako zahteva, je treba v izvirnik zdravstvenega spričevala vključiti tudi dodatne pogoje za izdajo spričeval.

                              (b)

                              Izvirnik vsakega spričevala obsega en list papirja z dvostranskim tiskom, ali kadar se zahteva več besedila, je spričevalo v taki obliki, da so vse potrebne strani povezane v celoto in nedeljive.

                              (c)

                              Spričevalo se pripravi vsaj v enem uradnem jeziku države članice EU, v kateri se bo na mejni kontrolni točki izvedel inšpekcijski pregled, in namembne države članice EU. Vendar lahko te države članice namesto svojega jezika dovolijo uporabo drugega jezika Skupnosti, ki ga po potrebi spremlja uradni prevod.

                              (d)

                              Če se zaradi označitve posameznih delov pošiljke (razpored v točki I.28 vzorca) k spričevalu priložijo dodatne strani, se tudi te štejejo za sestavni del izvirnika spričevala, tako da se vsaka stran označi s podpisom in žigom uradnega veterinarja, ki izda spričevalo.

                              (e)

                              Če spričevalo, vključno z dodatnimi razporedi iz točke (d), obsega več kot eno stran, so vse strani oštevilčene – (številka strani) od (skupnega števila strani) – na dnu strani, medtem ko so na vrhu označene s kodno številko spričevala, ki jo je določil pristojni organ.

                              (f)

                              Izvirnik spričevala mora izpolniti in podpisati uradni veterinar zadnji delovni dan pred natovarjanjem pošiljke za izvoz v Skupnost. V ta namen pristojni organi države izvoznice zagotovijo, da se upoštevajo načela za izdajo spričeval, enakovredna tistim iz Direktive Sveta 96/93/ES.
                              Barva podpisa se razlikuje od barve tiska. To pravilo velja tudi za žige, razen za reliefne in vodne žige.

                              (g)

                              Izvirnik spričevala mora spremljati pošiljko do prihoda na mejno kontrolno točko EU.

                              (h)

                              Spričevalo je veljavno 10 dni od datuma izdaje. V primeru ladijskega prevoza se obdobje veljavnosti spričevala podaljša za čas potovanja.

                              (i)

                              Seme in jajčne celice/zarodki se ne prevažajo v istem kontejnerju skupaj z drugim semenom in jajčnimi celicami/zarodki, ki ni(-so) namenjeno(-i) v Evropsko skupnost ali ima(-jo) nižji zdravstveni status.

                              (j)

                              Med prevozom v Evropsko skupnost je kontejner zaprt, pečat pa ne sme biti zlomljen.

                              (k)

                              Referenčno številko spričevala iz rubrik I.2 in II.a. mora izdati pristojni organ.

      PRILOGA II
      Vzorčno zdravstveno spričevalo za uvoz semena ovc in koz

      PRILOGA III
      Seznam tretjih držav in odobrenih skupin za zbiranje zarodkov, iz katerih države članice morajo dovoliti uvoz jajčnih celic in zarodkov ovc in koz

                  Oznaka ISO

                  Ime tretje države

                  Številka odobritve skupine

                  Ime skupine

                  Naslov skupine

                  Datum odobritve skupine

                  Pripombe

                  Opis ozemlja
                  (po potrebi)

                  Dodatna jamstva

                  AU

                  Avstralija

                  Dodatna jamstva v zvezi s preskušanjem, določena v točkah II.5.1 in II.5.2 spričevala iz Priloge IV, so obvezna.

                  CA

                  Kanada

                  Ozemlje, kot je opisano v delu 1 Priloge I k Odločbi 79/542/EGS.

                  Dodatna jamstva v zvezi s preskušanjem, določena v točki II.5.2 spričevala iz Priloge IV, so obvezna.

                  CH

                  Švica

                  CL

                  Čile

                  GL

                  Grenlandija

                  HR

                  Hrvaška

                  IS

                  Islandija

                  NZ

                  Nova Zelandija

                  PM

                  Saint Pierre in Miquelon

                  US

                  Združene države

                  Dodatna jamstva v zvezi s preskušanjem, določena v točki II.5.2 spričevala iz Priloge IV, so obvezna.

                              (a)

                              Zdravstvena spričevala pripravi država izvoznica na podlagi vzorca iz Priloge IV. Spričevala v istem zaporedju kot v vzorcu vsebujejo potrdila, ki se zahtevajo za vse tretje države, in po potrebi posebna jamstva, ki se zahtevajo za tretjo državo izvoznico, kot je navedeno v Prilogi III.
                              Če namembna država članica EU tako zahteva, je treba v izvirnik zdravstvenega spričevala vključiti tudi dodatne pogoje za izdajo spričeval.

                              (b)

                              Izvirnik vsakega spričevala obsega en list papirja z dvostranskim tiskom, ali kadar se zahteva več besedila, je spričevalo v taki obliki, da so vse potrebne strani povezane v celoto in nedeljive.

                              (c)

                              Spričevalo se pripravi vsaj v enem uradnem jeziku države članice EU, v kateri se bo na mejni kontrolni točki izvedel inšpekcijski pregled, in namembne države članice EU. Vendar lahko te države članice namesto svojega jezika dovolijo uporabo drugega jezika Skupnosti, ki ga po potrebi spremlja uradni prevod.

                              (d)

                              Če se zaradi označitve posameznih delov pošiljke (razpored v točki I.28 vzorca) k spričevalu priložijo dodatne strani, se tudi te štejejo za sestavni del izvirnika spričevala, tako da se vsaka stran označi s podpisom in žigom uradnega veterinarja, ki izda spričevalo.

                              (e)

                              Če spričevalo, vključno z dodatnimi razporedi iz točke (d), obsega več kot eno stran, so vse strani oštevilčene – (številka strani) od (skupnega števila strani) – na dnu strani, medtem ko so na vrhu označene s kodno številko spričevala, ki jo je določil pristojni organ.

                              (f)

                              Izvirnik spričevala mora izpolniti in podpisati uradni veterinar zadnji delovni dan pred natovarjanjem pošiljke za izvoz v Skupnost. V ta namen pristojni organi države izvoznice zagotovijo, da se upoštevajo načela za izdajo spričeval, enakovredna tistim iz Direktive Sveta 96/93/ES.
                              Barva podpisa se razlikuje od barve tiska. To pravilo velja tudi za žige, razen za reliefne in vodne žige.

                              (g)

                              Izvirnik spričevala mora spremljati pošiljko do prihoda na mejno kontrolno točko EU.

                              (h)

                              Spričevalo je veljavno 10 dni od datuma izdaje. V primeru ladijskega prevoza se obdobje veljavnosti spričevala podaljša za čas potovanja.

                              (i)

                              Jajčne celice/zarodki in seme se ne prevažajo v istem kontejnerju skupaj z drugimi jajčnimi celicami/zarodki in semenom, ki ni(-so) namenjeno(-i) v Evropsko skupnost ali ima(-jo) nižji zdravstveni status.

                              (j)

                              Med prevozom v Evropsko skupnost je kontejner zaprt, pečat pa ne sme biti zlomljen.

                              (k)

                              Referenčno številko spričevala iz rubrik I.2 in II.a. mora izdati pristojni organ.

      PRILOGA IV
      Vzorčno zdravstveno spričevalo za uvoz jajčnih celic in zarodkov ovc in koz


title: 2010/63/: Sklep Komisije z dne 4. februarja 2010 o podaljšanju obdobja uporabe Sklepa 2006/210/ES

text:
               6.2.2010

               SL

               Uradni list Evropske unije

               L 35/14

         SKLEP Komisije
   z dne 4. februarja 2010
   o podaljšanju obdobja uporabe Sklepa 2006/210/ES
   (2010/63/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Skupina nacionalnih strokovnjakov za oblikovanje predpisov na visoki ravni (v nadaljnjem besedilu: skupina), ki je bila ustanovljena s Sklepom Komisije 2006/210/ES (1), je posvetovalna skupina nacionalnih strokovnjakov na visoki ravni za boljše oblikovanje predpisov.

               (2)

               Predsednik Komisije je napovedal, da bo boljše oblikovanje predpisov ostalo med pomembnejšimi nalogami političnega programa Komisije (2).

               (3)

               Forum za razpravo o boljšem oblikovanju predpisov in spodbujanju sodelovanja z državami članicami na področju boljšega oblikovanja predpisov ima pomembno vlogo za nadaljnje izvajanje tega programa.

               (4)

               Zato je treba mandat skupine podaljšati za tri leta.

               (5)

               Sklep 2006/210/ES je treba ustrezno spremeniti.

               (6)

               Da bi skupina lahko nadaljevala svoje delo, začne ta sklep veljati 1. januarja 2010 –

         SPREJELA NASLEDNJI SKLEP:
   Člen 1
   V členu 6 Sklepa 2006/210/ES se drugi stavek nadomesti z:

      „Uporablja se do 31. decembra 2012.“

   Člen 2
   Ta sklep začne veljati 1. januarja 2010.

      V Bruslju, 4. februarja 2010

            Za Komisijo

            Predsednik

         José Manuel BARROSO

      (1)  UL L 76, 15.3.2006, str. 3.

      (2)  Politične smernice za naslednjo Komisijo, ki so bile poslancem Evropskega parlamenta predstavljene 15. septembra 2009.


title: European Parliament decision on the request for waiver of the immunity of Rainer Wieland (2004/2174(IMM))

text:
Pomembno pravno obvestilo

|

52004DP0093

Uradni list 226 E , 15/09/2005 str. 0050 - 0050

		P6_TA(2004)0093Zahtevek za odvzem parlamentarne imunitete Rainerja WielandaSklep Evropskega parlamenta o zahtevku za odvzem imunitete g. Rainerju Wielandu (2004/2174(IMM))Evropski parlament,- ob upoštevanju zahtevka za odvzem imunitete g. Rainerju Wielandu, ki ga je predložilo Ministrstvo za pravosodje Zvezne republike Nemčije dne 17. avgusta 2004 in ki je bil sporočen na plenarnem zasedanju 13. septembra 2004,- potem ko je bila g. Rainerju Wielandu, v skladu s členom 7(3) Poslovnika Evropskega parlamenta, dana možnost zaslišanja in je izjavil, da ne bo nasprotoval odvzemu imunitete,- ob upoštevanju člena 10 Protokola o privilegijih in imunitetah Evropskih skupnosti z dne 8. aprila 1965, kakor tudi člena 6(2) Akta o volitvah članov Evropskega parlamenta s splošnimi neposrednimi volitvami z dne 20. septembra 1976,- ob upoštevanju sodb Sodišča Evropskih skupnosti z dne 12. maja 1964 in z dne 10. julija 1986 [1],- ob upoštevanju člena 46 Temeljnega zakona Zvezne republike Nemčije,- ob upoštevanju členov 6(2) in 7 Poslovnika,- ob upoštevanju poročila Odbora za pravne zadeve (A6-0059/2004),1. odloči, da g. Rainerju Wielandu odvzame imuniteto;2. naroči svojemu predsedniku, da ta sklep in prej navedeno poročilo odbora nemudoma posreduje pristojnim oblastem Zvezne republike Nemčije.[1] Ref. Zbornik sodne prakse Sodišča 1964, str. 419, zadeva 101/63 (Wagner/Fohrmann in Krier), in Zbornik 1986, str. 2391, zadeva 149/85 (Wybot/Faure).--------------------------------------------------


title: Sklep Sveta z dne 26. aprila 1982 o odobritvi sklenitve protokolov med Komisijo in Kraljevino Švedsko in Švicarsko konfederacijo, ki spreminjajo sporazuma o sodelovanju na področju kontrolirane termonuklearne fuzije in fizike plazme

text:
Pomembno pravno obvestilo

|

31982D0269

Uradni list L 116 , 30/04/1982 str. 0018 - 0018 španska posebna izdaja: poglavje 12 zvezek 4 str. 0059  portugalska posebna izdaja poglavje 12 zvezek 4 str. 0059

		Sklep Svetaz dne 26. aprila 1982o odobritvi sklenitve protokolov med Komisijo in Kraljevino Švedsko in Švicarsko konfederacijo, ki spreminjajo sporazuma o sodelovanju na področju kontrolirane termonuklearne fuzije in fizike plazme(82/269/Euratom)SVET EVROPSKIH SKUPNOSTI JEob upoštevanju določb Pogodbe o ustanovitvi Evropske skupnosti za atomsko energijo, in zlasti drugega odstavka člena 101 Pogodbe,ob upoštevanju osnutka, ki ga je predložila Komisija,ker se je Komisija v skladu z direktivami Sveta pogajala o protokolih, ki spreminjajo sporazuma s Švedsko in Švico o sodelovanju na področju kontrolirane termonuklearne fuzije in fizike plazme;ker je zaradi tega primerno, da se potrdi sklenitev teh protokolov s strani Komisije,SKLENIL:Edini členSklenitev protokolov med Komisijo ter Kraljevino Švedsko in Švicarsko konfederacijo, ki spreminjajo sporazuma o sodelovanju na področju kontrolirane termonuklearne fuzije in fizike plazme, se odobri.Besedilo teh protokolov je priloženo temu sklepu.V Luxembourgu, 26. aprila 1982Za SvetPredsednikL. Tindemans--------------------------------------------------


title: Sklep Sveta z dne 24. februarja 1997 o sklenitvi dveh Sporazumov med Evropsko skupnostjo in državo Izrael o naročilih telekomunikacijskih operaterjev in vladnih naročilih

text:
Pomembno pravno obvestilo

|

31997D0474

Uradni list L 202 , 30/07/1997 str. 0072 - 0073

		Sklep Svetaz dne 24. februarja 1997o sklenitvi dveh Sporazumov med Evropsko skupnostjo in državo Izrael o naročilih telekomunikacijskih operaterjev in vladnih naročilih(97/474/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členov 113, 66 in 57(2) v povezavi s prvim stavkom člena 228(3) ter člena 228(4) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker je treba odobriti Sporazuma med Evropsko skupnostjo in Državo Izrael o naročilih telekomunikacijskih operaterjev in vladnih naročilih;ker se ta sporazuma nanašata na javna naročila za dodeljevanje pogodb za blago, dela in druge storitve; ker takšne druge storitve ne smejo biti omejene izključno na čezmejne storitve; ker Sodišče Evropskih skupnosti v svoji sodbi z dne 7. marca 1996 navaja, da sedanja zakonodaja Skupnosti, člen 113 Pogodbe o ustanovitvi Evropske skupnosti, ne zadošča za temelj odločitve Sveta o sklenitvi sporazuma na neodvisni osnovi v zvezi z zagotavljanjem storitev, ki jih ne moremo šteti zgolj za čezmejne; ker je zato primerno, da ta sklep temelji na členu 66 navedene Pogodbe v povezavi s členom 57(2), ki predvideva postopkovne zahteve, potrebne za njegovo uporabo;ker je ustrezno, da Svet pooblasti Komisijo, da po posvetovanju s posebnim odborom, ki ga imenuje Svet, v imenu Skupnosti odobri spremembe Prilog I in II k prvemu od zgoraj navedenih Sporazumov; ker pa bo to pooblastilo omejeno, kar zadeva Prilogo I, na spremembe, ki izhajajo iz uporabe postopka iz člena 8 Direktive Sveta 93/38/EGS z dne 14. junija 1993 o usklajevanju postopkov naročanja naročnikov v vodnem, energetskem, transportnem in telekomunikacijskem sektorju [3] in, kar zadeva Prilogo II, na rezultate prihodnjih pogajanj v okviru Sporazuma o vladnih naročilih iz leta 1996,SKLENIL:Člen 1Sporazum med Evropsko skupnostjo in državo Izrael o naročilih telekomunikacijskih operaterjev ter Sporazum med navedenima pogodbenicama o vladnih naročilih se odobrita v imenu Skupnosti.Besedili Sporazumov sta priloženi k temu sklepu.Člen 2Ta sklep pooblašča predsednika Sveta, da imenuje osebo, pooblaščeno za podpis Sporazumov, ki zavezujejo Skupnost.Člen 3Ta sklep pooblašča Komisijo, da v imenu Skupnosti odobri spremembe prilog I in II k Sporazumu o naročilih telekomunikacijskih operaterjev iz člena 1.Komisiji pri tej nalogi pomaga posebni odbor, ki ga imenuje Svet.Pooblastilo iz prvega pododstavka je omejeno, kar zadeva Prilogo I, na tiste spremembe, ki bodo potrebne za uporabo postopkov, določenih v členu 8 Direktive 93/38/EGS in, kar zadeva Prilogo II, na rezultate prihodnjih pogajanj, vodenih v okviru Sporazuma o vladnih naročilih iz leta 1996.V Bruslju, 24. februarja 1997Za SvetPredsednikH. Van Mierlo[1] UL C 162, 6.6.1996, str. 10.[2] UL C 33, 3.2.1997, str. 117.[3] UL L 199, 9.8.1993, str. 84.--------------------------------------------------


title: 2005/836/CFSP: Sklep Političnega in varnostnega odbora EUPOL COPPS/1/2005 z dne  16. novembra 2005  o imenovanju vodje misije/policijskega komisarja policijske misije Evropske unije za Palestinska ozemlja (EUPOL COPPS)

text:
               29.11.2005

               SL

               Uradni list Evropske unije

               L 312/57

      SKLEP POLITIČNEGA IN VARNOSTNEGA ODBORA EUPOL COPPS/1/2005
   z dne 16. novembra 2005
   o imenovanju vodje misije/policijskega komisarja policijske misije Evropske unije za Palestinska ozemlja (EUPOL COPPS)
   (2005/836/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega pododstavka člena 25 Pogodbe,
   ob upoštevanju Skupnega ukrepa Sveta 2005/797/SZVP (1) z dne 14. novembra 2005 o policijski misiji Evropske unije za Palestinska ozemlja, ter zlasti člena 11(2) Skupnega ukrepa,
   ob upoštevanju naslednjega:

               (1)

               V členu 11(2) Skupnega ukrepa 2005/797/SZVP je določeno, da Svet pooblasti Politični in varnostni odbor za sprejemanje ustreznih odločitev v skladu s členom 25 Pogodbe, vključno z odločitvijo, da na predlog generalnega sekretarja/visokega predstavnika imenuje vodjo misije/policijskega komisarja.

               (2)

               Generalni sekretar/visoki predstavnik je predlagal, da se imenuje G. Jonathan McIvor –

         SKLENIL:
   Člen 1
   G. Jonathan McIvor je imenovan za vodjo policijske misije Evropske unije za Palestinska ozemlja (EUPOL COPPS), od dneva začetka delovanja misije. Pred dnevom začetka delovanja misije deluje kot vodja enote za načrtovanje.
   Člen 2
   Ta sklep se uveljavi z dnem sprejetja.
   Uporablja se do 31. decembra 2006.

      V Bruslju, 16. novembra 2005

            Za Politični in varnostni odbor

            Predsednik

         J. KING

      (1)  UL L 300, 17.11.2005, str. 65.


title: Sklep Sveta 2006/725/SZVP z dne 17. oktobra 2006 o izvedbi Skupnega ukrepa 2005/557/SZVP o civilno-vojaškem podpornem ukrepu Evropske unije za misijo Afriške unije v regiji Darfur v Sudanu

text:
               26.10.2006

               SL

               Uradni list Evropske unije

               L 296/24

      SKLEP SVETA 2006/725/SZVP
   z dne 17. oktobra 2006
   o izvedbi Skupnega ukrepa 2005/557/SZVP o civilno-vojaškem podpornem ukrepu Evropske unije za misijo Afriške unije v regiji Darfur v Sudanu
   SVET EVROPSKE UNIJE JE –
   ob upoštevanju Skupnega ukrepa Sveta 2005/557/SZVP z dne 18. julija 2005 o civilno-vojaškem podpornem ukrepu Evropske unije za misijo Afriške unije v regiji Darfur v Sudanu (1) in zlasti drugega pododstavka člena 8(1) Skupnega ukrepa ter v povezavi s členom 23(2) Pogodbe o Evropski uniji,
   ob upoštevanju naslednjega:

               (1)

               Svet je 11. julija 2006 sprejel Sklep 2006/486/SZVP o izvedbi Skupnega ukrepa 2005/557/SZVP o civilno-vojaškem podpornem ukrepu Evropske unije za misijo Afriške unije v regiji Darfur v Sudanu (2), s katerim je bilo podaljšano financiranje njegove civilne komponente do 31. oktobra 2006.

               (2)

               Do prehoda z misije Afriške unije na operacijo Združenih narodov (ZN) v skladu z Resolucijo Varnostnega sveta ZN 1706 (2006) je Svet v skladu s členom 2 Sklepa 2006/486/SZVP in v luči Sklepa Mirovnega in varnostnega sveta Afriške unije z dne 20. septembra 2006 sklenil nadaljevati civilno-vojaški podporni ukrep Evropske unije za misijo Afriške unije v regiji Darfur v Sudanu do 31. decembra 2006.

               (3)

               V zvezi s civilno komponento bi moral Svet tako odločiti o financiranju nadaljevanja tega podpornega ukrepa. Financiranje bi po potrebi moralo zajemati tudi odhodke za morebitno dodatno prehodno obdobje pred morebitno predajo operacije Združenim narodom.

               (4)

               Podporni ukrep bo potekal v razmerah, ki se lahko poslabšajo in bi lahko škodile ciljem Skupne zunanje in varnostne politike iz člena 11 Pogodbe –

         SKLENIL:
   Člen 1
   1.   Referenčni finančni znesek za kritje odhodkov, povezanih z izvajanjem oddelka II Skupnega ukrepa 2005/557/SZVP z dne 1. novembra 2006, znaša 1 785 000 EUR.
   2.   Odhodki, ki se financirajo iz zneska iz odstavka 1, se upravljajo v skladu s postopki in pravili Evropske skupnosti, ki se uporabljajo za proračun, z izjemo, da nikakršno pred-financiranje ne ostane v lasti Skupnosti. Državljani tretjih držav lahko sodelujejo v postopku za oddajo naročil.
   3.   Odhodki so upravičeni od 1. novembra 2006.
   Člen 2
   Ocena potrebnih prehodnih ukrepov, ki jih je treba sprejeti po koncu podpornega ukrepa EU, se izvede najpozneje 31. decembra 2006.
   Člen 3
   Ta sklep začne veljati z učinkom na dan sprejetja.
   Člen 4
   Ta sklep se objavi v Uradnem listu Evropske unije.

      V Luxembourgu, 17. oktobra 2006

            Za Svet

            Predsednik

         E. TUOMIOJA

      (1)  UL L 188, 20.7.2005, str. 46.

      (2)  UL L 192, 13.7.2006, str. 30.


title: Sklep Evropske centralne banke (EU) 2016/187 z dne 11. decembra 2015 o spremembi Sklepa ECB/2013/1 o določitvi okvira za infrastrukturo javnih ključev za Evropski sistem centralnih bank (ECB/2015/46)

text:
               12.2.2016

               SL

               Uradni list Evropske unije

               L 37/100

         SKLEP EVROPSKE CENTRALNE BANKE (EU) 2016/187
   z dne 11. decembra 2015
   o spremembi Sklepa ECB/2013/1 o določitvi okvira za infrastrukturo javnih ključev za Evropski sistem centralnih bank (ECB/2015/46)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti člena 127 Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti člena 12.1 v povezavi s členom 3.1, členom 5, členom 12.3, členi 16 do 24 in členom 34 Statuta,
   ob upoštevanju naslednjega:

               (1)

               Uredba (EU) št. 910/2014 Evropskega parlamenta in Sveta (1) je razveljavila Direktivo Evropskega parlamenta in Sveta 1999/93/ES (2) z učinkom od 1. julija 2016. Zato se je v Sklepu ECB/2013/1 (3) primerno sklicevati na Uredbo (EU) št. 910/2014.

               (2)

               Informacije o overitelju ESCB-PKI, vključno z njegovo identiteto, in njegovih tehničnih komponentah, kakor so določene v Prilogi k Sklepu ECB/2013/1, je treba posodobiti.

               (3)

               Zato je treba Sklep ECB/2013/1 ustrezno spremeniti –

         SPREJEL NASLEDNJI SKLEP:
   Člen 1
   Spremembe
   Sklep ECB/2013/1 se spremeni:

               1.

               v členu 1 se točka 10 nadomesti z naslednjim:

                           „10.

                           ‚overitelj ESCB-PKI‘ pomeni subjekt, ki mu uporabniki zaupajo, da izdaja, upravlja, preklicuje in obnavlja potrdila ESCB-PKI v skladu z okvirom ESCB/EMN za sprejem potrdil;“;

               2.

               v členu 4 se odstavek 4 nadomesti z naslednjim:
               „4.   Pravila overjanja ESCB-PKI so niz pravil, ki urejajo življenjski cikel elektronskih potrdil od prvotne prošnje do izteka ali preklica ter tudi razmerja med prosilcem za potrdilo ali imetnikom potrdila, overiteljem ESCB-PKI in osebami, ki se zanašajo na potrdilo. Zajemajo potrdila, ki sodijo v področje uporabe Direktive 1999/93/ES in Uredbe (EU) št. 910/2014 Evropskega parlamenta in Sveta (4), ter potrdila, ki vanj ne sodijo. Določajo tudi vloge in odgovornosti vseh strank ter postopke v zvezi z izdajo in upravljanjem potrdil. Priložena so k sporazumu med ravnema 2 in 3.

                  (4)  Uredba (EU) št. 910/2014 Evropskega parlamenta in Sveta z dne 23. julija 2014 o elektronski identifikaciji in storitvah zaupanja za elektronske transakcije na notranjem trgu in o razveljavitvi Direktive 1999/93/ES (UL L 257, 28.8.2014, str. 73).“;"

               3.

               v členu 10 se uvodno besedilo in točka (a) odstavka 1 nadomestita z naslednjim:
               „1.   Razen če dokažejo, da niso delovale malomarno, so centralne banke Eurosistema v skladu s svojimi funkcijami in odgovornostmi v zvezi z infrastrukturo ESCB-PKI odgovorne za vso škodo, povzročeno uporabniku, ki se upravičeno zanaša na kvalificirano potrdilo, kakor je opredeljeno v Direktivi 1999/93/ES in Uredbi (EU) št. 910/2014, kar zadeva:

                           (a)

                           pravilnost vseh informacij v kvalificiranem potrdilu v času njegove izdaje in vprašanje, ali potrdilo vsebuje vse podrobnosti, ki so predpisane za kvalificirano potrdilo, kakor je opredeljeno v Direktivi 1999/93/ES in Uredbi (EU) št. 910/2014;“;

               4.

               Priloga se nadomesti z besedilom iz Priloge k temu sklepu.

         Člen 2
   Začetek veljavnosti
   Ta sklep začne veljati tretji dan po objavi v Uradnem listu Evropske unije.

      V Frankfurtu na Majni, 11. decembra 2015

            Predsednik ECB

         Mario DRAGHI

      (1)  Uredba (EU) št. 910/2014 Evropskega parlamenta in Sveta z dne 23. julija 2014 o elektronski identifikaciji in storitvah zaupanja za elektronske transakcije na notranjem trgu in o razveljavitvi Direktive 1999/93/ES (UL L 257, 28.8.2014, str. 73).

      (2)  Direktiva Evropskega parlamenta in Sveta 1999/93/ES z dne 13. decembra 1999 o okviru Skupnosti za elektronski podpis (UL L 13, 19.1.2000, str. 12).

      (3)  Sklep ECB/2013/1 Evropske centralne banke z dne 11. januarja 2013 o določitvi okvira za infrastrukturo javnih ključev za Evropski sistem centralnih bank (UL L 74, 16.3.2013, str. 30).

      PRILOGA

            „PRILOGA

               Informacije o overitelju ESCB-PKI, vključno z njegovo identiteto, in njegovih tehničnih komponentah

            Overitelj ESCB-PKI je v svojem potrdilu naveden kot izdajatelj in njegov zasebni ključ se uporablja za podpisovanje potrdil. Overitelj ESCB-PKI je pristojen za:

                        (i)

                        izdajo potrdil za zasebne in javne ključe;

                        (ii)

                        izdajo seznamov preklicanih potrdil;

                        (iii)

                        tvorjenje parov ključev, ki so povezani z določenimi potrdili, npr. tistimi, ki zahtevajo povrnitev ključa;

                        (iv)

                        ohranjanje splošne odgovornosti za infrastrukturo ESCB-PKI in zagotavljanje, da so izpolnjene vse zahteve za njeno upravljanje.

                  Overitelj ESCB-PKI vključuje vse posameznike, politike, postopke in računalniške sisteme, ki so namenjeni za izdajo elektronskih potrdil in njihovo dodeljevanje imetnikom potrdil.
            Overitelj ESCB-PKI vključuje dve tehnični komponenti:

                        —

                           overitelj korenskih potrdil ESCB-PKI: ta overitelj na prvi ravni izdaja potrdila samo zase in sebi podrejene overitelje. Deluje samo takrat, ko izvaja svoje ozko določene odgovornosti. Njegovi ključni podatki so:

                                    (a)

                                    potrdilo SHA-1 (1):

                                                   Distinguished name (razločevalno ime)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (serijska številka)

                                                596F AC4C 218C 21BC 4E00 6B42 A164 46DD

                                                   Distinguished name of issuer (razločevalno ime izdajatelja)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (obdobje veljavnosti)

                                                From 21-06-2011 11:58:26 to 21-06-2041 11:58:26

                                                   Message digest (SHA-1) (zgoščena vrednost (SHA-1))

                                                CEFE 6C32 E850 994A 09EA 1A77 0C60 3D90 ADC9 9192

                                                   Message digest (SHA-256) (zgoščena vrednost (SHA-256))

                                                C919 CF49 C024 7E50 2E0C C3C9 81E0 FB88 A013 AA2B 15C9 5142 F491 BDE7 E403 E3FB

                                                   Cryptographic algorithms (kriptografski algoritmi)

                                                SHA-1/RSA 4096

                                    (b)

                                    potrdilo SHA-256:

                                                   Distinguished name (razločevalno ime)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (serijska številka)

                                                4431 9C5F 91E8 162F 4E00 73F6 6AB8 71D8

                                                   Distinguished name of issuer (razločevalno ime izdajatelja)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (obdobje veljavnosti)

                                                From 21-06-2011 12:35:34 to 21-06-2041 12:35:34

                                                   Message digest (SHA-1) (zgoščena vrednost (SHA-1))

                                                3663 2FBA FB19 BDBC A202 3994 1926 ED48 4D72 DD4B

                                                   Message digest (SHA-256) (zgoščena vrednost (SHA-256))

                                                7963 2A97 1D12 A889 9724 BB35 C37B 51D2 3E21 4DF9 20C3 2450 093E 0EA7 49FB AAEB

                                                   Cryptographic algorithms (kriptografski algoritmi)

                                                SHA-256/RSA 4096

                        —

                           overitelj spletnih potrdil ESCB-PKI: ta overitelj je na drugi ravni podrejen overitelju korenskih potrdil ESCB-PKI. Odgovoren je za izdajo potrdil ESCB-PKI za uporabnike. Njegovi ključni podatki so:

                                    (a)

                                    potrdilo SHA-1 (2):

                                                   Distinguished name (razločevalno ime)

                                                CN=ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (serijska številka)

                                                2C13 E18F FDB5 91CE 4E29 550B B5A3 F59C

                                                   Distinguished name of issuer (razločevalno ime izdajatelja)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (obdobje veljavnosti)

                                                From 22-07-2011 12:46:35 to 22-07-2026 12:46:35

                                                   Message digest (SHA-1) (zgoščena vrednost (SHA-1))

                                                D316 026C D2CF 1A8C 4AA3 8C29 EE3D 591E 4286 AD08

                                                   Message digest (SHA-256) (zgoščena vrednost (SHA-256))

                                                4B18 7644 BF79 4F83 D000 999D 7927 433F 75F3 CFB1 643A 6D0F 8A25 9435 BE86 1B7A

                                                   Cryptographic algorithms (kriptografski algoritmi)

                                                SHA-1/RSA 4096

                                    (b)

                                    potrdilo SHA-256:

                                                   Distinguished name (razločevalno ime)

                                                CN=ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (serijska številka)

                                                660C 9B12 9A0A 6C21 5509 38DD 54A0 ED2D

                                                   Distinguished name of issuer (razločevalno ime izdajatelja)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (obdobje veljavnosti)

                                                From 22-07-2011 12:46:35 to 22-07-2026 12:46:35

                                                   Message digest (SHA-1) (zgoščena vrednost (SHA-1))

                                                E976 D216 4A5F 62DA C058 6BE0 EC10 EF24 36B8 12AC

                                                   Message digest (SHA-256) (zgoščena vrednost (SHA-256))

                                                1335 26DC 99E9 CC36 62F8 F5FA 2006 3005 BA90 E663 2BF3 4F18 A84B A39B 5FAA 5700

                                                   Cryptographic algorithms (kriptografski algoritmi)

                                                SHA-256/RSA 4096“

         (1)  To potrdilo se bo uporabljalo samo v sistemih, ki ne podpirajo višjih algoritmov.

         (2)  To potrdilo se bo uporabljalo samo v sistemih, ki ne podpirajo višjih algoritmov.


title: 2014/96/EU: Sklep Sveta z dne 18. februarja 2014 o podaljšanju veljavnosti Sklepa 2012/96/EU

text:
               19.2.2014

               SL

               Uradni list Evropske unije

               L 48/10

      SKLEP SVETA

   z dne 18. februarja 2014
   o podaljšanju veljavnosti Sklepa 2012/96/EU
   (2014/96/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 Pogodbe,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (1) (v nadaljnjem besedilu: Sporazum o partnerstvu AKP-EU), kot je bil nazadnje spremenjen v Ouagadougouju, Burkina Faso, dne 22. junija 2010 (2), in zlasti člena 96 Sporazuma,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki jih je treba sprejeti, in postopkih, ki jih je treba uporabljati pri izvajanju Sporazuma o partnerstvu AKP-ES (3), in zlasti člena 3 Notranjega sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               S Sklepom Sveta 2002/148/ES (4) so bila zaključena posvetovanja z Republiko Zimbabve v skladu s členom 96(2)(c) Sporazuma o partnerstvu AKP-EU in sprejeti ustrezni ukrepi. Ti primerni ukrepi so bili pozneje spremenjeni, njihovo obdobje uporabe pa se redno pregleduje.

               (2)

               Da Unija dokaže stalno zavezanost političnemu procesu v skladu s splošnim političnim dogovorom, se je Svet 7. avgusta 2012 s Sklepom 2012/470/EU (5) odločil podaljšati veljavnost Sklepa 2012/96/EU (6) in za 12 mesecev začasno prenehati z uporabo ustreznih ukrepov, ki omejujejo sodelovanje z Zimbabvejem v skladu s členom 96 Sporazuma o partnerstvu AKP-EU. Svet je 9. avgusta 2013 s Sklepom 2013/428/EU (7) sklenil podaljšati veljavnost Sklepa 2012/96/EU do 20. februarja 2014, pri čemer se ohranja začasno prenehanje uporabe ustreznih ukrepov.

               (3)

               V skladu s privolitvijo Sveta, da se še naprej spodbuja celovito izvajanje ključnih določb ustave Zimbabveja iz leta 2013 ter preostalih priporočil mednarodnih in domačih opazovalcev v zvezi z volilno reformo po volitvah iz julija 2013, bi bilo treba veljavnost Sklepa 2012/96/EU podaljšati, pri čemer se ohranja začasno prenehanje uporabe ustreznih ukrepov.

               (4)

               Unija lahko kadar koli pregleda ta sklep –

         SPREJEL NASLEDNJI SKLEP:
   Člen 1
   Veljavnost Sklepa 2012/96/EU in v njem določenih ustreznih ukrepov se podaljša. Sklep 2012/96/EU preneha veljati 1. novembra 2014.
   Začasno prenehanje uporabe ustreznih ukrepov iz Sklepa 2012/96/EU velja še naprej. Ustrezne ukrepe se stalno pregleduje in se jih ponovno uporabi, če bi se razmere v Zimbabveju zelo poslabšale.
   Člen 2
   Ta sklep začne veljati na dan sprejetja.

      V Bruslju, 18. februarja 2014

            Za Svet

            Predsednik

         G. STOURNARAS

      (1)  UL L 317, 15.12.2000, str. 3.

      (2)  UL L 287, 4.11.2010, str. 3.

      (3)  UL L 317, 15.12.2000, str. 376.

      (4)  Sklep Sveta 2002/148/ES z dne 18. februarja 2002 o sklenitvi posvetovanj z Zimbabvejem po členu 96 Partnerskega sporazuma AKP-ES (UL L 50, 21.2.2002, str. 64).

      (5)  Sklep Sveta 2012/470/EU z dne 7. avgusta 2012 o podaljšanju veljavnosti Sklepa 2012/96/EU in začasnem prenehanju uporabe ustreznih ukrepov iz Sklepa 2002/148/ES (UL L 213, 10.8.2012, str. 13).

      (6)  Sklep Sveta 2012/96/EU z dne 17. februarja 2012 o prilagoditvi in podaljšanju obdobja uporabe ustreznih ukrepov, prvič določenih s Sklepom 2002/148/ES o sklenitvi posvetovanj z Zimbabvejem v skladu s členom 96 Partnerskega sporazuma AKP-ES (UL L 47, 18.2.2012, str. 47).

      (7)  Sklep Sveta 2013/428/EU z dne 9. avgusta 2013 o podaljšanju veljavnosti Sklepa 2012/96/EU (UL L 217, 13.8.2013, str. 36).


title: 2006/423/ES: Sklep Komisije z dne  20. junija 2006  o ustavitvi protidampinškega postopka glede uvoza silicijevega karbida s poreklom iz Romunije

text:
               21.6.2006

               SL

               Uradni list Evropske unije

               L 168/37

      SKLEP KOMISIJE

   z dne 20. junija 2006
   o ustavitvi protidampinškega postopka glede uvoza silicijevega karbida s poreklom iz Romunije
   (2006/423/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   POSTOPEK

               (1)

               Komisija je 17. maja 2005 prejela pritožbo o domnevnem škodljivem dampinškem uvozu silicijevega karbida s poreklom iz Romunije.

               (2)

               Pritožbo je v skladu s členom 4(1) in členom 5(4) osnovne uredbe vložil Evropski svet za kemično industrijo („CEFIC“) v imenu proizvajalcev Skupnosti, ki predstavljajo 100 % celotne proizvodnje silicijevega karbida v Skupnosti.

               (3)

               Pritožba je vsebovala prima facie dokaze o dampingu in o posledični znatni škodi, kar je zadostovalo za upravičenost začetka protidampinškega postopka.

               (4)

               Komisija je z obvestilom („obvestilo o začetku“), objavljenim v Uradnem listu Evropske Unije
                   (2) začela s protidampinškim postopkom v zvezi z uvozom silicijevega karbida v Skupnost, trenutno uvrščenega pod oznako KN 2849 20 00, s poreklom iz Romunije.

               (5)

               Komisija je o začetku preiskave uradno obvestila proizvajalce izvoznike, uvoznike, združenja uvoznikov ali izvoznikov, za katere je znano, da jih to zadeva, predstavnike države izvoznice, uporabnike, organizacije potrošnikov in proizvajalce pritožnike Skupnosti. Zainteresiranim strankam je bila dana možnost, da pisno izrazijo svoja stališča in zaprosijo Komisijo za zaslišanje v roku, ki je naveden v obvestilu o začetku postopka, vsem zadevnim strankam pa so bili poslani tudi vprašalniki.

         B.   UMIK PRITOŽBE IN USTAVITEV POSTOPKA

               (6)

               CEFIC je 1. marca 2006 uradno umaknil svojo pritožbo.

               (7)

               V skladu s členom 9(1) osnovne uredbe, se lahko postopek ustavi, če je pritožba umaknjena, razen če takšna ustavitev ne bi bila v interesu Skupnosti.

               (8)

               Komisija je menila, da je sedanji postopek treba ustaviti, saj v preiskavi ni bilo ugotovljeno, da takšna ustavitev ne bi bila v interesu Skupnosti. Zainteresirane stranke so bile o tem obveščene in dobile so možnost, da dajo pripombe. Prejeta ni bila nobena pripomba, da ta ustavitev ni v interesu Skupnosti.

               (9)

               Komisija zato ugotavlja, da je treba protidampinški postopek v zvezi z uvozom silicijevega karbida s poreklom iz Romunije v Skupnost ustaviti brez uvedbe protidampinških ukrepov –

         SKLENILA:
   Edini člen
   Protidampinški postopek v zvezi z uvozom silicijevega karbida, trenutno uvrščenega pod oznako KN 2849 20 00, s poreklom iz Romunije, se ustavi.

      V Bruslju, 20. junija 2006

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL C 159, 30.6.2005, str. 4.